ҮЗІНДІ
Жеке кәсіпкерлердің (жеке тұлғалардың) микрокредиттерін қайта құрылымдау бойынша кредиттік шешімдер қабылдаудың ішкі тәртібінен
«Almaty» микроқаржы ұйымы» ЖШС
(2026 жылғы 08 қыркүйектегі № 44 хаттамамен Басқарманың шешімімен бекітілген)

17. ҚАРЫЗ АЛУШЫЛАРДЫҢ САНАТТАРЫ

1-САНАТ — УАҚЫТША ҚАРЖЫЛЫҚ ҚИЫНДЫҚТАР
Сипаттамасы (белгілердің бірі немесе жиынтығы):
· микрокредитті өтеу бойынша 30 күнтізбелік күнге дейінгі мерзімі өткен берешек;
· қарыз алушы МҚҰ-мен белсенді өзара іс-қимыл жасайды.
Тәуекел деңгейі: Орташа.
2-САНАТ — ЕЛЕУЛІ ТӘУЕКЕЛ
Сипаттамасы (белгілердің бірі немесе жиынтығы):
· микрокредитті өтеу бойынша 31 күннен 90 күнге дейінгі мерзімі өткен берешек;
· уақытша қаржылық қиындықтар бар;
· қарыз алушы байланыста болады;
· төлемдер кестесін бұзу фактілері болған.
Тәуекел деңгейі: Елеулі.
3-САНАТ — ПРОБЛЕМАЛЫҚ ҚАРЫЗ АЛУШЫ
Сипаттамасы (белгілердің бірі немесе жиынтығы):
· 90 күннен астам мерзімі өткен берешек;
· бұрын бірнеше рет қайта құрылымдау жүргізілген болуы мүмкін;
· бизнестің іс жүзінде тоқтатылуы (оның ішінде салық декларацияларын тапсырудың тоқтатылуы);
· берешекті қайтармау ықтималдығы жоғары.
Тәуекел деңгейі: Өте жоғары.

4-САНАТ (қосымша) — ҚОЛАЙСЫЗ ТӘУЕКЕЛ
Сипаттамасы (белгілердің бірі немесе жиынтығы):
· алаяқтық белгілері анықталған;
· жалған құжаттар ұсынылған;
· шарт талаптарының өзге де бұзушылықтары анықталған (оның ішінде қарыз қаражатын мақсатты пайдалану, ерекше талаптар және т. б. бойынша);
· қарыз алушы өзара іс-қимыл жасаудан жалтарады.
Тәуекел деңгейі:Критикалық.
4. ҚАЙТА ҚҰРЫЛЫМДАУ ҚҰРАЛДАРЫ
18. Қарыз алушының санатына және қаржылық жағдайына байланысты қайта құрылымдау бойынша мынадай шаралар қолданылуы мүмкін, оның ішінде, бірақ олармен шектелмей:
· негізгі борышты және (немесе) сыйақыны төлеуді кейінге қалдыру;
· берешекті өтеу тәсілін және (немесе) берешекті өтеу кезектілігін өзгерту, оның ішінде негізгі борышты басым тәртіппен өтеу;
· өтеу кестесін өзгерту;
· ай сайынғы төлем мөлшерін оларды неғұрлым кейінгі мерзімге ауыстыру арқылы азайту;
· өзге де жеке-дара шаралар;
· бірнеше құралды үйлестіре отырып қолдану.
№1 қосымша Жеке кәсіпкерлердің (жеке тұлғалардың) микрокредиттерін қайта құрылымдау бойынша кредиттік шешімдер қабылдаудың ішкі тәртібіне «Almaty» микроқаржы ұйымы» ЖШС  Басқармасының  шешімімен бекітілген 2026 жылғы 08 қыркүйектегі № 44 хаттама

Өтінішті қарау және шарт бойынша міндеттемені орындау мерзімінің өткізіп алынуына әкеп соққан мән-жайларды растау үшін қажетті құжаттар тізбесі
Осы тізбе қарыз алушының санатын және шарт бойынша міндеттемелерін орындау мүмкін болмауына әкеп соққан мән-жайларды растау үшін МҚҰ қарыз алушыдан жағдайға қарай сұратуы мүмкін құжаттардың түрлерін айқындайды, оның ішінде, бірақ олармен шектелмей:
1) жұмыссыз ретінде тіркелгені туралы анықтама және (немесе) қарыз алушының соңғы алты айдағы жұмыс орнынан алған табыстары туралы анықтама не қарыз алушының банктік шотындағы ақша қозғалысы туралы үзінді көшірме;
2) еңбек шартының тоқтатылғаны, жалақы сақталмайтын демалыс берілгені туралы жұмыс берушінің актісі немесе қарыз алушының уақытша еңбекке жарамсыздығы туралы анықтама (парақ);
3) жалақы мөлшері көрсетілген жұмыс орнынан анықтама және Бірыңғай жинақтаушы зейнетақы қорынан үзінді көшірме;
4) қарыз алушының жүктілікке және бала (балалар) тууына, жаңа туған бала (балаларды) асырап алуға (қыз бала асырап алуға), сондай-ақ бала үш жасқа толғанға дейін оны күтуге байланысты жалақы сақталмайтын демалыста жүргенін растайтын құжат;
5) отбасы құрамы және асырауындағы адамдардың бар екендігін растайтын құжат;
6) қарыз алушының және (немесе) оның жақын туыстарының, жұбайының (зайыбының) ауруын растайтын уақытша еңбекке жарамсыздығы туралы анықтама және (немесе) уақытша еңбекке жарамсыздық парағы, сондай-ақ қарыз алушының жақын туыстарының, жұбайының (зайыбының) қайтыс болғанын растайтын қайтыс болу туралы куәлік (анықтама);
7) жалдау ақысының төлену тәртібі мен мерзімдері көрсетілген нотариаттық куәландырылған жалдау шарты;
8) жазатайым оқиға, үшінші тұлғалардың құқыққа қайшы әрекеттері (айналымдағы тауарлардың немесе қарыз алушы кәсіпкерлік қызметті жүзеге асыру үшін пайдаланған өзге де мүліктің ұрлануы) нәтижесінде қарыз алушыға материалдық залал келтірілгенін растайтын құжаттар;
9) форс-мажорлық мән-жайларды растайтын ресми құжаттар және (немесе) төтенше жағдайлардың туындағанын растайтын құзыретті органдардың құжаттары;
10) мүгедектікті растайтын анықтама;
11) амбулаториялық (стационарлық) науқастың медициналық картасынан үзінді көшірме;
12) атқарушылық іс жүргізудің, шоттарға тыйым салудың немесе өзге де шектеулердің бар екенін растайтын құжаттар (қарыз алушының банктік шотына тыйым салу туралы шешім);
13) инкассолық өкім;
14) сот актілері;
15) әскери қызмет өткеруді растайтын құжаттар;
16) есепті кезеңдегі қаржылық және (немесе) салықтық есептілік (оның ішінде, бірақ олармен шектелмей, түсіндірмелері қоса берілген бухгалтерлік баланс, кірістер мен шығыстар туралы есеп, ақша қаражатының қозғалысы туралы есеп, оның ішінде № 910, 100 нысандарындағы салық декларациялары және олардан туындайтын құжаттар);
17) соңғы бір жылдағы екінші деңгейдегі банктердегі ағымдағы шоттардан үзінді көшірмелер;
18) Өтініш берілген күндегі тауарлық-материалдық құндылықтардың кірісі мен шығысын тіркейтін қоймалық құжаттар;
19) Қарыз алушының Жеткізушілерімен және Тапсырыс берушілерімен қолданыстағы шарттары;
20) қарыз алушының қаржылық жағдайының нашарлағанын растайтын өзге де құжаттар.

